Virallinen lehti nro C 142 , 21/05/1999 s. 0076



KIRJALLINEN KYSYMYS P-3047/98 esittäjä(t): Dietrich Elchlepp (PSE) komissiolle (2. lokakuuta 1998) Aihe: Saksan sähkönjakelulakia koskeva arvostelu 1. Pitääkö paikkansa, että komissaari Karel van MiertVan Miert on Saksan talousministeri Günter Rexrodtille osoittamassaan kirjeessä arvostellut sitä, että Saksassa voimassa olevat sähkönjakeluun liittyvät säännöt vääristävät kilpailua EU:ssa? 2. Onko komissio tietoinen, että tämä lausunto on ristiriidassa sekä sähkön sisämarkkinoita koskevan EU-direktiivin että uusiutuvia energianlähteitä koskevassa valkoisessa kirjassa esitetyn komission strategian kanssa, jonka mukaan saasteettomien energiamuotojen, aurinko-, tuuli- ja vesivoimalla sekä biomassalla tuotetun energian osuus on tarkoitus kaksinkertaistaa Euroopan unionissa vuoteen 2010 mennessä? 3. Mitä mieltä komissio on lausunnosta, jonka mukaan Saksassa voimassa olevat säännöt mahdollisesti vääristävät energiantuottajien kansainvälistä kilpailua ja estävät sähkömarkkinoiden vapautumisen aiheuttamien lisäkustannuksien siirtämisen asiakkaille, vaikka markkinoiden vapauttamisen tunnusmerkkinä on juuri jakelu- ja kuljetusverkkojen ja energiantuotannon erottaminen? 4. Eikö komissio ole tietoinen, että keväällä 1998 uudistettu Saksan sähkönjakelulaki velvoittaa verkko-operaattorit yksiselitteisesti vastaamaan myynnistä ja hyvityksistä, ja nämä kulut voivat määräytyä näiden käyttömaksujen perusteella; näin energiantuottajien keskinäinen kilpailu ei vääristyisi millään tavalla. 5. Mitä asiallisia perusteluja komissio voi esittää väitteelle, että Saksassa lakisääteinen tuulienergian vähimmäishinta 16,79 pfennigiä/kilowattitunti on ylikompensoitu? Eikö komissio ole tietoinen, että Saksan hallituksen yksiköiden toteuttama tieteellinen mittaus- ja arviointiohjelma osoitti, että keskimääräiset kulut olivat 16,60 pfennigiä/kWh, ja koska hyvitys on sidottu keskimääräisiin hintoihin, se laskee joka tapauksessa 30 prosentilla 14-15 pfennigiin? Komission jäsenen Karel Van Miertinkomission puolesta antama vastaus (28. lokakuuta 1998) 1. Komissio on hyväksynyt sähkönjakelusta annetun Stromeinspeisungsgesetz-lain valtiontueksi vuonna 1990 Saksan liittohallituksen ilmoitettua siitä. Perustamissopimus sekä velvoittaa komission valvomaan uusia valtiontukia että arvioimaan jatkuvasti aiemmin hyväksytyn valtiontuen soveltuvuutta valtiontukisääntöihin. Tämän mukaisesti lähetettiin syksyllä 1996 Saksan viranomaisille kirje, jossa kysyttiin, vieläkö toimialan kehitys oli vuoden 1990 hyväksymispäätöksessä edellytetyn mukaista, sillä komissio oli saanut useita kanteluja. 2. Komission kanta ei ole ristiriidassa uusiutuvista energialähteistä laaditun valkoisen kirjan(1) tavoitteen kanssa, joka on uusiutuvien energialähteiden markkinaosuuden kasvattaminen. Valkoinen kirja ei periaatteessa vaikuta valtiontukisääntöihin, mikäli uusiutuvien energiamuotojen edistäminen kuuluu edelleen perustamissopimuksen yleisten valtiontukisääntöjen soveltamisalaan. Komission myönteinen suhtautuminen uusiutuvan energian edistämiseen näkyy myös sen valtiontukipolitiikassa. Komission ympäristönsuojelusta antamissa suuntaviivoissa määrätään, että uusiutuvaan energiaan myönnettävää tukea kohdellaan samoin kuin ympäristötukea. Arvioidessaan, onko tuki poikkeuksellisesti perusteltua ympäristösyistä, komissio suhtautuu periaatteessa myönteisesti asiaan. Kunkin tapauksen tarkastelussa on myös tasapainotettava ympäristö- ja kilpailunäkökohdat. 3. Komission kanta ei ole ristiriidassa sähkön sisämarkkinoita koskevista yhteisistä säännöistä annetun direktiivin kanssa. Tämä direktiivi ei periaatteessa vaikuta valtiontukisääntöihin. Kun Stromeinspeisungsgesetziä arvioidaan valtiontukisääntöjen perusteella, on otettava huomioon, että jäsenvaltioiden on pantava tämä direktiivi täytäntöön helmikuuhun 1999 mennessä ja että komissio aikoo esittää direktiiviehdotuksen uusiutuvien energialähteiden kohtelun yhdenmukaistamisesta. Näistä syistä näyttää aiheelliselta odottaa ensin jatkokehitystä. 4. Komissio tietää, että Stromeinspeisungsgesetzissä määrätään keväällä 1998 tehtyjen muutosten jälkeen ostovelvoitteesta ja maksuvelvoitteesta sähköyhtiöille, jotka toimivat yleisessä jakeluverkossa. 5. Komissio ei kyseenalaista sitä, että edelleen tarvitaan tukea tuulienergian kilpailuhaittojen kompensoimiseen. Kun kuitenkin otetaan huomioon tuulienergian käytössä vuoden 1990 jälkeen tapahtunut edistys, on arvioitava - erityisesti useiden komissioon tulleiden kanteluiden vuoksi - onko tuen taso edelleen valtiontukilain vaatimusten mukainen. (1) KOM(98) 599 lopullinen.